钦定古今图书集成/历象汇编/乾象典/第020卷 > 礼记 > 《礼运》
## 钦定古今图书集成/历象汇编/乾象典/第020卷 > 礼记 > 《礼运》

“播五行于四时”，和而后月生也。是以“三五而盈，三五
而阙。”

〈疏〉播为播散五行，金木水火土之气于春夏秋冬之四时也。金木水火各为一行，土无正位，分寄四时，故云“播五行于四时。”

五行之动，迭相竭也。“五行四时十二月”，还相为本也。

〈注〉“竭”，犹负戴也。言五行运转，更相为始也。〈疏〉“春为木王，负戴于水。夏为火王，负戴于木。秋为金王，负戴于火。冬为水王，负戴于金”是也。